آلمانیانین هانوفر شهرینده 50 مین نفر، ایکینجی دونیا ساواشین‌دان قالان، پاتلامامیش 5 بومبانین ائتکیسیز حالا گتیریلمه‌سی ایشلری چرچیوه‌سینده ائولرین‌دن تخلیه ائدیلدی.
شهر ساکین‌لرین‌دن، یان‌لارینا تمل احتیاج‌لارینی آلما‌لاری، ائودن چیخارکن طبیعی گاز و الکتریک سیستم‌لرینی قاپاتما‌لاری ایسته‌نیلدی.
بؤلگه‌دن گئچه‌جک قاتار سفرلری ده باشقا خط‌لره یؤنلندیریلدی.
تخلیه ائدیلن‌لره، بللی مرکزلرده یئمک داغیدیلدی.
بومبا امحاء عملیاتیندا، بئش پاتلاییجی‌نین یئری‌نین تعیین اولوندوغو، 10دان چوخ یئرین داها بومبا شبهه‌سیله قازیلاجاغی بیلدیریلدی.
بئله‌جه 500 مین اها‌لی‌سی اولان هانوفرین اها‌لی‌سی‌نین اوندا بیری تخلیه ائدیلمیش اولدو.
هانوفردکی تخلیه، آلمانیا تاریخینده ائدیلن، بو نؤو‌عدن، ایکینجی بؤیوک تخلیه عملیاتی.
آلمانیادا، ایکینجی دونیا ساواشیین‌دان قالما پاتلامامیش بومبا‌لارلا ایلگیلی ان بؤیوک تخلیه عملیاتی گئچن ایل آوگسبورگ شهرینده اولمومشدو.
تخمینا 4 تونلوق بیر بومبانین تورپاق‌دان چیخاریلدیغی عملیات اوزون‌دن 54 مین نفر ائولرین‌دن اوزاقلاشدیریلمیشدی.
2.جی دونیا ساواشیندا، هانوفر شهری، مین‌لرجه بومبانین هدفی اولموشدو.
